**09.01.2020.**

**Pabeigti sporta manēžas siltināšanas darbi**

|  |  |
| --- | --- |
|  |  |

Atbilstoši 2019.gada 22.jūlijā noslēgtajam līgumam ar Pilnsabiedrību „VANPRO un NORDSERVISS” ir paveikti sporta manēžas energoefektivitātes uzlabošanas remontdarbi. 2020.gada 08.janvārī darba komisija pārbaudīja un pieņēma uzrādītos Daugavpils sporta manēžas ēkas Valkas ielā 4B energoefektivitātes uzlabošanas darbus, parakstot darbu pieņemšanas – nodošanas aktu. Būvdarbu veicējs ir izpildījis būvdarbus pirms būvdarbu līgumā noteiktā termiņa. Šobrīd uzsākta izpilddokumentācijas sagatavošana objekta nodošanai ekspluatācijā. Tuvākajā laikā Daugavpils pilsētas Pilsētplānošanas un Būvniecības departamenta Būvvalde apmeklēs objektu, lai izvērtētu un pieņemtu lēmumu par tā gatavību ekspluatācijai.

Būvuzraudzību objektā veic SIA „Fortum”, autoruzraudzību SIA „ARGON”. Būvdarbi notiek projekta “Energoefektivitātes paaugstināšana Daugavpils pilsētas pašvaldības sporta ēkā Valkas ielā 4B, Daugavpilī”, Nr. 4.2.2.0/18/I/004 ietvaros.

***Projekta mērķis*** *ir samazināt primārās enerģijas patēriņu Daugavpils pilsētas pašvaldības sporta ēkā, Valkas ielā 4B, Daugavpilī, sekmējot energoefektivitātes paaugstināšanu.*

***Projekta realizācijas termiņš ir 28 mēneši*** *no vienošanās parakstīšanas dienas.*

***Projekta kopējās izmaksas ir EUR*** *779 799.03****,***

*no tām kopējās attiecināmās izmaksas ir* ***EUR******560 284.44****,*

*t.sk. Eiropas reģionālā attīstības fonda finansējums* ***EUR 476 241.69.***

Sagatavoja:

Helēna Trošimova

Attīstības departamenta Projektu nodaļas Vecākā eksperte projektu jautājumos

helena.trosimova@daugavpils.lv

